cyanic-selkie/wikianc huggingface dataset:
ทางด่วนในประเทศสิงคโปร์
ทางด่วนในประเทศสิงคโปร์ เป็นถนนพิเศษที่ช่วยให้ผู้ขับขี่รถยนต์สามารถเดินทางจากเขตเมืองไปยังเขตอื่น ๆ ได้อย่างรวดเร็ว ทั้งหมดเป็นทางคู่และมีทางแยกต่างระดับ ปกติแล้วจะมีช่องจราจรฝั่งละ 3 ถึง 4 ช่องจราจร บางแห่งมี 2 ช่องจราจร และ 5 ช่องจราจร บริเวณทางแยกต่างระดับของทางด่วนในบางแห่ง ทางด่วนในสิงคโปร์มีทั้งหมด 10 สาย รวมถึงทางด่วนท่าจอดเรือชายฝั่งสายใหม่ ซึ่งความเป็นไปได้ของการเพิ่มขึ้นของทางด่วนกำลังเป็นไปอย่างต่อเนื่อง
การก่อสร้างของทางด่วนสายแรก ทางด่วนแพนไอแลนด์ เริ่มขึ้นในปี พ.ศ. 2509 จนกระทั่งในปี พ.ศ. 2557 สิงคโปร์มีทางด่วนระยะทางรวม 163 กิโลเมตร
ระบบทางด่วนของประเทศสิงคโปร์มีการเชื่อมต่อกับทางด่วนในประเทศมาเลเซีย โดยเชื่อมทางทางด่วนอาเยร์ราจาห์กับจุดเชื่อมต่อแห่งที่ 2 ในประเทศมาเลเซีย และทางด่วนบูกิตติมะห์เชื่อมต่อกับทางหลวงสกุไดผ่านยะโฮร์-สิงคโปร์คอสเวย์
พ.ศ. 1919
พุทธศักราช 1919 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1919
แบตเตอรี่กระดาษ
แบตเตอรี่กระดาษ (paper battery) เป็นผลิตภัณฑ์ต้นแบบของแบตเตอรี่ที่สามารถโค้งงอ เหมือนกระดาษ โดยทำจากกระดาษและท่อนาโนคาร์บอน (carbon nanotube) ทำวิจัยโดยสถาบันโพลิเทคนิคเรนส์ซเลียร์ (Rensselaer Polytechnic Institute หรือ RPI) สามารถทำงานได้ในอุณหภูมิระหว่าง -100 ถึง 300 องศาฟาเรนไฮต์ ให้แรงดันไฟฟ้า 2.5 โวลต์ เพียงพอสำหรับผลิตภัณฑ์พัดลมขนาดจิ๋วและไฟฉาย
แบตเตอร์รี่กระดาษเกิดจากงานวิจัยของนักศึกษาต่างสถาบันเริ่มจากนักศึกษาจากโรงเรียนแห่งหนึ่งในนิวยอร์ก ที่คิดหาวิธีละลายกระดาษ เพื่อทำเป็นเยื่อกรองสำหรับเครื่องฟอกไต ขณะที่นักศึกษาแผนกวัสดุศาสตร์จากเทคนิคเรนส์เซเลเออร์ ศึกษาวิธีทำวัสดุผสมคาร์บอนนาโนทิวบ์(carbon nanotube) หรือโครงการการทำท่อนาโนจิ๋วด้วยพลาสติก
นันทิยา ศรีอุบล
ประวัติ
อั้ม นันทิยา มีชื่อจริงว่า นันทิยา ศรีอุบล เกิดวันที่ 14 พฤศจิกายน พ.ศ. 2527 เป็นชาวบ้านหนองบ่อ อำเภอเมือง จังหวัดอุบลราชธานี เป็นบุตรของนายวิชัย ศรีอุบล และนางอาภรณ์ ส่งเสริม มีพี่น้อง 4 คน เธอเป็นคนที่ 2 จบการศึกษาปริญญาตรี คณะนิเทศศาสตร์ มหาวิทยาลัยรัตนบัณฑิต สมัยเป็นนักเรียน ใฝ่ฝันที่จะเป็นครู และพยาบาล เธอชื่นชอบการร้องเพลงมาตั้งแต่เด็ก จึงได้รับเลือกให้เป็นนักร้องประจำโรงเรียนมาโดยตลอด และเป็นนักล่ารางวัลประกวดร้องเพลงตั้งแต่ ม.3 แต่ตอนแรกจะเป็นแนวสตริง  จนมาประกวดเวทีหนึ่งที่ให้ร้องเพลงลูกทุ่งเป็นเพลงบังคับ  เป็นผลให้แววการร้องลูกทุ่งโดดเด่นขึ้นมา จึงเปลี่ยนมาประกวดเพลงลูกทุ่งและส่วนมากก็จะคว้ารางวัลชนะเสมอ
ในระหว่างการประกวดร้องเพลงลูกทุ่งของทาง ช่อง 11 กรมประชาสัมพันธ์ ซึ่งเธอทะลุถึงรอบเดือน เธอได้เจอกับพี่ช่างแต่งหน้าและครูเทียมเจ้าของคณะแดนเซอร์ ซึ่งก็แนะนำให้เธอเข้ามาเทสต์เสียงที่บริษัทชัวร์ออดิโอ แล้วก็ได้เป็นนักร้องสมใจ  โดยมีผลงานชุดแรกในฐานะ "วงกาละแม " คู่กับบุญตา เมืองใหม่ 1 ชุด ก่อนที่จะมีผลงานเดี่ยวของตนเอง ซึ่งประสบความสำเร็จเป็นอย่างสูง งานนี้เธอใช้ชื่อในการร้องว่า อั้ม นันทิยา  เมื่อทางผู้ใหญ่หวั่นว่าชื่อเดิม “เอื้อม” ซึ่งมีความหมายประมาณว่า “ไปไม่ถึง” อาจไม่เป็นมงคลกับอนาคตการเป็นนักร้องในวันข้างหน้า
อัลบั้มคู่ วงกาละแม
วงกาละแม คู่กับ บุญตา เมืองใหม่ (2548)
ชุดที่ 1 น้องใหม่ใน ม.รัก
ชุดที่ 1 น้องใหม่ใน ม.รัก (2549)
ชุดที่ 2 สวัสดีความรัก
ชุดที่ 2 สวัสดีความรัก (2550)
ชุดที่ 3 วัยทีนยโสธร
ชุดที่ 3 วัยทีนยโสธร (2553)
เพลงประกอบละคร
เพลงประกอบละคร "ดาวจรัสฟ้า" ชุด 1 (2551)
เพลงประกอบละคร "โทน" ช่อง 7
เซน
คำว่า เซน เป็นชื่อภาษาญี่ปุ่นของคำว่า ฉาน (禅, Chán แต้จิ๋วออกเสียงว่า เซี้ยง) ในภาษาจีน ที่มาจากคำว่า ธฺยาน ในภาษาสันสกฤตอีกทอดหนึ่ง (ตรงกับคำว่า ฌาน ในภาษาบาลี) ซึ่งหมายถึง การเพ่งอารมณ์จนใจแน่วแน่เป็นอัปปนาสมาธิ มีจิตที่สงบและประณีต
เซน มีต้นกำเนิดจากประเทศอินเดีย พัฒนาที่ประเทศจีน ก่อนที่จะถูกเผยแพร่มาสู่เกาหลีและเข้าสู่ประเทศญี่ปุ่น โดยได้รับอิทธิพลมาจากลัทธิขงจื๊อและลัทธิเต๋า ในช่วงระหว่างที่เผยแผ่มาสู่ญี่ปุ่น การฝึกตนของนิกายเซน เน้นที่การนั่งสมาธิเพื่อการรู้แจ้ง
ช่วงกลางคริสต์ศตวรรษที่ 20 เซนยังได้เป็นปรัชญาในการดำรงชีวิต และรู้จักกันทั่วโลก โดยแสดงถึงแนวทางการใช้ชีวิต การทำงาน และศิลปะ
เซนยึดถือหลักปฏิบัติธรรมตามหลักของพระพุทธเจ้า ตามหลักของการฝึกสติ อริยสัจ 4 และมรรค 8 เซน ได้รับการยอมรับจากบุคคลที่ไม่ใช่พุทธศาสนิกชนโดยเฉพาะอย่างยิ่งบุคคลนอกทวีปเอเชีย ที่สนใจในเซนสามารถศึกษาและปฏิบัติธรรมได้ และได้เกิดนิกายสายย่อยออกมาที่เรียกว่าคริสเตียนเซน
วัฒนธรรมของชาวญี่ปุ่นที่ชาวต่างชาติรู้จักกันดี ได้แฝงเอาพุทธปรัชญา แบบเซนไว้อย่างแนบแน่น เช่น พิธีชงชา อิเคบานะ (การจัดดอกไม้แบบญี่ปุ่น) วิถีซามุไร คิวโด(การยิงธนูแบบญี่ปุ่น) แม้แต่แนวทางการเล่นโกะหรือหมากล้อมแบบญี่ปุ่น เป็นต้น
พระสังฆปริณายกในนิกายเซน
ตามคติของนิกายเซน ถือว่าธรรมเนียมของนิกายนี้ได้รับการสืบทอดจากพระศากยมุนีพุทธเจ้า (釋迦牟尼佛) ผ่านทางพระอริยสงฆ์สาวกในสายของพระมหากัสสปะ โดยได้รับการถ่ายทอดธรรมะด้วยวิถีแห่ง "จิตสู่จิต" และรับมอบบาตร จีวร สังฆาฏิ ของพระพุทธเจ้าเป็นสัญลักษณ์สำคัญของตำแหน่ง จนมาถึงพระโพธิธรรมซึ่งเป็นผู้นำนิกายเซนจากอินเดียมาสู่จีน มีจำนวนทั้งสิ้น 28 องค์ ดังนี้
หลังจากพระโพธิธรรมนำศาสนาพุทธนิกายเซนจากอินเดียเข้ามาสู่ประเทศจีนแล้ว จึงมีการสืบทอดธรรมและตำแหน่งพระสังฆนายกในจีนต่อมาอีก 6 องค์ (หนังสือบางแห่งนับว่ามี 7 องค์) ดังนี้
วัดแสนเมืองมา
วัดแสนเมืองมา ตั้งอยู่บ้านมาง ตำบลหย่วน อำเภอเชียงคำ จังหวัดพะเยา เดิมชื่อว่า วัดมาง เป็นวัดที่สร้างขึ้น ในสมัยรัชกาลที่ 1 ราว พ.ศ. 2351 สร้างโดยชาวเมืองมาง มณฑลยูนานที่ถูกเจ้าเมืองน่านกวาดต้อนมา วัดสร้างตามแบบสถาปัตยกรรมไทลื้อลวดลายบนหน้าบ้น ภายในวิหารมีภาพเขียนวิถีชีวิตของชาวไทลื้อ หลังคาวิหารที่ซ้อนลดกันหลายชั้น ประดับด้วยช่อฟ้า ซึ่งทำเป็นรูปหงษ์แกะสลัก หรือตัวนาคคาบแก้ว นอกนั้นมีการประดับประดาด้วยไม้แกะสลัก
นิวยอร์กฟิลฮาร์มอนิก
นิวยอร์กฟิลฮาร์มอนิก (New York Philharmonic) หรือชื่ออย่างเป็นทางการคือ สมาคมดุริยางค์ฟิลฮาร์มอนิกแห่งนิวยอร์ก (Philharmonic-Symphony Society of New York) หรือนิยมเรียกในระดับโลกว่า นิวยอร์กฟิลฮาร์มอนิกออร์เคสตรา (New York Philharmonic Orchestra) ย่อว่า NYPO  เป็นวงออร์เคสตราของสหรัฐ มีฐานอยู่ในนครนิวยอร์ก เป็นหนึ่งในวงออร์เคสตราชั้นนำทั้ง 5 วงของอเมริกา ก่อตั้งขึ้นในปี ค.ศ. 1842 โดยนายอูเรลี คอร์เรลลี ฮิลล์ (Ureli Corelli Hill) ปัจจุบันถือเป็นหนึ่งในวงดนตรีที่เก่าแก่ที่สุดของสหรัฐ
อำเภอกุสุมาลย์
ที่ตั้งและอาณาเขต
อำเภอกุสุมาลย์ตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังนี้
ซูเปอร์โบวล์ครั้งที่ 26
ซูเปอร์โบวล์ครั้งที่ 26 (Super Bowl XXVI) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1993 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) Washington Redskins กับแชมป์อเมริกันฟุตบอลคอนเฟอเร็นซ์ (AFC) Buffalo Bills โดยทีม Washington Redskins เอาชนะ ทีม Buffalo Bills ในคะแนน 37–24 เกมนี้จัดในวันอาทิตย์ที่ 26 มกราคม ค.ศ. 1992 ที่สนามHubert H. Humphrey Metrodome ในเมืองMinneapolis, Minnesota
อำเภอกุสุมาลย์
การปกครองส่วนภูมิภาค
อำเภอกุสุมาลย์แบ่งพื้นที่การปกครองออกเป็น 5 ตำบล 71 หมู่บ้าน
การปกครองส่วนท้องถิ่น
ท้องที่อำเภอกุสุมาลย์ประกอบด้วยองค์กรปกครองส่วนท้องถิ่น 6 แห่ง ได้แก่
ดาวโอบี
ดาวโอบี (OB star) คือดาวฤกษ์ที่มีมวลมากและร้อนจัด อยู่ในสเปกตรัมทั้งประเภท O และ B เป็นกลุ่มที่มีคุณสมบัติอย่างหลวมๆ จึงเรียกว่าเป็นประเภท OB ดาวประเภทนี้มีอายุสั้น และไม่ได้เคลื่อนตำแหน่งไปจากตำแหน่งที่มันก่อตัวขึ้นไปไกลนัก ตลอดช่วงอายุของมัน จะมีการแผ่รังสีอัลตราไวโอเลตออกมาเป็นจำนวนมาก รังสีเหล่านี้ทำให้แก๊สระหว่างดาวที่อยู่รอบๆ ในบริเวณเมฆโมเลกุลเกิดการแตกประจุ ทำให้เกิดเป็นบริเวณเอช 2 หรือ Strömgren sphere
ในรายการสเปกตรัม ประเภทสเปกตรัม OB จะระบุว่า "ไม่ทราบประเภท แต่เป็นแบบเดียวกันกับดาวโอบีซึ่งเป็นแบบเริ่มต้น"
พ.ศ. 1920
พุทธศักราช 1920 ใกล้เคียงกับ
บิลิโบ
บิลิโบ (Bilibo) เป็นของเล่นที่นักออกแบบชาวสวิตเซอร์แลนด์ชื่อ อเล็กซ์ ฮอคสตราสเซอร์ และนักวิจัยของโรงพยาบาลเด็ก มหาวิทยาลัยซูริก ลักษณะเป็นเหมือนถ้วยพลาสติกที่สามารถนำมาทำเป็น เก้าอี้ หมวก อุโมงค์ และถังน้ำ  ได้รางวัลของเล่นยอดเยี่ยมประจำปี พ.ศ. 2549
คริสตินา แอปเปิลเกต
1971
Bre (Ka-Yaw)
ka-yaw เป็นชนส่วนน้อยของชนเผ่าคะยัน (คนไทยเรียก กะเหรี่ยงคอยาว หรือ ปะด่อง) แตกต่างกันตรงที่ประเพณีความเชื่อ ka-yaw ผู้หญิงจะสวมห่วงใหญ่ไว้ที่หู ส่วนผู้หญิงคะยัน สวมห่วงทองเหลือที่คอ
เกาะไม้ไผ่
เกาะไม้ไผ่ หรือ เกาะไผ่ ตั้งอยู่ทางตอนเหนือของเกาะพีพีดอนระยะประมาณ 3 กิโลเมตร อยู่ไม่ไกลจากเกาะยูงนัก อยู่ในพื้นที่ตำบลอ่าวนาง อำเภอเมืองกระบี่ จังหวัดกระบี่ อยู่ในพื้นที่การดูแลของอุทยานแห่งชาติหาดนพรัตน์ธารา-หมู่เกาะพีพี
บริเวณทิศเหนือและทิศตะวันออกของเกาะมีหาดทรายสวยงาม น้ำทะเลใสเป็นสีเขียวมรกต และแนวปะการังซึ่งส่วนมากเป็นแนวปะการังเขากวางทอดยาวไปถึงทางทิศใต้ของเกาะ บนเกาะมีสถานที่กางเต็นท์ มีฤดูกาลท่องเที่ยวประมาณเดือนพฤศจิกายนถึงเมษายนของทุกปี
สถานที่่สำคัญบนเกาะ ได้แก่ อ่าวโละลานะ อ่าวลักษณะคล้ายรูปเกือกม้า รอบอ่าวซ้ายและขวาโอบล้อมด้วยภูเขา มีชาวหาดเป็นทรายขาวละเอียด ยาวประมาณ 500 เมตร
นกกินเปี้ยว
นกกินเปี้ยว (Collared kingfisher, White-collared kingfisher, Mangrove kingfisher; ) นกกระเต็นชนิดหนึ่ง ในวงศ์นกกระเต็น (Halcyonidae)
ด้วยความที่ชอบกินปูก้ามดาบ จึงพบบ่อยในป่าชายเลน พบกระจายพันธุ์อย่างกว้างขวางตั้งแต่ทะเลแดง, เอเชียใต้, เอเชียอาคเนย์ จนถึงโพลินีเซีย และออสเตรเลีย และแบ่งออกเป็นชนิดย่อยต่าง ๆ ได้ถึง 50 ชนิด
ในประเทศไทย เป็นนกประจำถิ่นที่พบได้บ่อยและพบได้ทุกฤดูกาล และเป็นสัตว์ป่าคุ้มครอง
พ.ศ. 1921
พุทธศักราช 1921 ใกล้เคียงกับ
การขายตรง
การขายตรง หมายถึง การทำตลาดสินค้าหรือบริการในลักษณะของการนำเสนอขายต่อผู้บริโภคโดยตรง ณ ที่อยู่อาศัยหรือสถานที่ทำงานของผู้บริโภคหรือของผู้อื่น หรือสถานที่อื่นที่มิใช่สถานที่ประกอบการค้าเป็นปกติธุระ โดยผ่านตัวแทนขายตรงหรือผู้จำหน่ายอิสระชั้นเดียวหรือหลายชั้น แต่ไม่รวมถึงนิติกรรมตามที่กำหนดในกฎกระทรวง
การขายตรงแบบชั้นเดียว
คือการที่มีตัวแทนจำหน่ายแค่คนเดียว ทำการเดินขายสินค้าตามสถานที่ต่างๆ ไม่เหมือนหลายชั้นที่เราแนะนำมาสมัครต่อเราและเป็นเครือข่ายของเรา อ่านเพิ่มเติมได้ใน การขายตรงแบบหลายชั้น
การขายตรงแบบหลายชั้น หรือ ธุรกิจเครือข่าย
การขายตรงแบบหลายชั้น (Multi- Level Marketing หรือ MLM) หรือ ธุรกิจเครือข่าย (Network Marketing) เป็นการตลาดต่อๆกันเป็นเครือข่ายหลายชั้น ผู้ขายเป็นนักขายอิสระ ไม่ใช่ลูกจ้างของบริษัท เรียกว่าเป็น นักธุรกิจอิสระ นักธุรกิจเครือข่าย สมาชิก หรือ ทีมเมมเบอร์ มีหลายแบบขึ้นอยู่กับแผนการตลาดได้แก่ แบบไบนารี่ แบบยูนิเลเวล แบบไตรเซ็บ แบบเมตริกซ์ แบบดูอัลลีเนียร์ และแบบผสม โดยนักธุรกิจเครือข่าย สามารถสร้างรายได้จากการทำงาน 3 วิธีรวมกัน คือ
จะเห็นได้ว่า หลักการของระบบการตลาดหลายชั้นคือ การที่นักธุรกิจเครือข่ายได้รับผลตอบแทนทั้งจาก รายได้เริ่มต้นที่ตนเองขายปลีก และผลตอบแทนจากการขายซึ่งเกิดขึ้นเมื่อนักขายในกลุ่มของตนชวนมาร่วมกันขาย จนมียอดขายรวมเป็นก้อนใหญ่ จากปัจจัยดังกล่าวทำให้เกิดโอกาสในการสร้างรายได้อย่างต่อเนื่องและไม่มีขีดจำกัด ซึ่งเกิดจากการสปอนเซอร์หรือชักชวนผู้อื่นมาเข้าร่วมธุรกิจอันทำให้ระบบการตลาดหลายชั้นเป็นระบบที่มีศักยภาพสูงสุดในการขายตรงปัจจุบัน
ซีอีวีวิมินส์แชมเปียนส์ลีก ฤดูกาล 2018–19
ซีอีวีวิมินส์แชมเปียนส์ลีก ฤดูกาล 2018–19 (2018–19 CEV Women's Champions League) เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 59 ของการแข่งขัน โดยในรอบชิงชนะเลิศจะจัดขึ้นในวันที่ 18 พฤษภาคม ค.ศ. 2019 ที่ Max-Schmeling-Halle ในเบอร์ลิน, ประเทศเยอรมนี
พ.ศ. 1922
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1922
คร็อยทซ์ลิงเงิน
คร็อยทซ์ลิงเงิน (Kreuzlingen) เป็นเทศบาลในอำเภอคร็อยทซ์ลิงเงิน ในรัฐทัวร์เกา ทางตะวันออกเฉียงเหนือของประเทศสวิตเซอร์แลนด์ ถือเป็นเมืองใหญ่อันดับสองของรัฐทัวร์เการองจากเมืองเฟราเอินเฟ็ลท์ (Frauenfeld) เทศบาลคร็อยทซ์ลิงเงินตั้งอยู่ติดกับทะเลสาบโบเดินส่วนที่เป็นพรมแดนกับประเทศเยอรมนี เพียงข้ามสะพานไปยังเมืองค็อนชตันทซ์ก็ถือเป็นเขตแดนของเยอรมนีแล้ว ประชากรร้อยละ 48 ของคร็อยทซ์ลิงเงินเป็นพลเมืองต่างชาติ (ข้อมูล ค.ศ. 2008) ประชากรส่วนใหญ่ (ร้อยละ 80) พูดภาษาเยอรมัน รองลงมา (ร้อยละ 5) พูดภาษาอิตาลี
วอลเลย์บอลหญิงชิงแชมป์แอฟริกา 2011
วอลเลย์บอลหญิงชิงแชมป์แอฟริกา 2011 (2011 African Women's Volleyball Championship) เป็นการแข่งขันวอลเลย์บอลหญิง จำนวน 9 ทีม ระหว่างวันที่ 17-24 สิงหาคม 2011 ที่ ไนโรบี ประเทศเคนยา ผู้ชนะเลิศในการแข่งขันครั้งนี้จะได้สิทธิ์เข้าแข่งขันวอลเลย์บอลหญิงเวิลด์คัพ 2011 ที่ประเทศญี่ปุ่น ระหว่างวันที่ 4-18 พฤศจิกายน 2011
การถอดเสียง
การถอดเสียง หรือ การทับศัพท์แบบถ่ายเสียง (Transcription) เป็นระบบในการเขียนเสียงพูดของมนุษย์จากภาษาหนึ่ง เป็นเป็นระบบตัวอักษรในอีกภาษาหนึ่งตามกฎที่วางไว้ เพื่อให้คงเสียงของภาษาต้นฉบับ การถอดเสียงนี้จะแตกต่างกับการทับศัพท์แบบถอดอักษร ซึ่งเปลี่ยนระบบตัวอักษรจากภาษาหนึ่งไปเป็นอีกภาษาหนึ่ง เพื่อให้คงรูปของตัวอักษรมากที่สุดที่เป็นไปได้ เช่นการถอดอักษรซีริลลิกเป็นอักษรละตินสำหรับภาษารัสเซีย (เช่นชื่อ "เลนิน" ในอักษรซีริลลิก Ленин และอักษรละติน Lenin) แม้กระนั้น การถอดเสียงและการถอดอักษรบางครั้งจะถูกใช้ผสมกันซึ่งพบได้ทั่วไปสำหรับการเขียนชื่อที่มาจากภาษาอื่น
มาตรฐานที่ใช้ในการทับศัพท์ได้แก่ สัทอักษรสากล และ แซมปา
ตารางด้านล่าง แสดงตัวอย่างของการทับศัพท์ โดยมี การทับศัพท์แบบถอดอักษร และสัทอักษรสากลกำกับ
การทับศัพท์ในภาษาต่างๆ
คำเดียวกันมักจะมีการทับศัพท์แตกต่างกัน ถ้าใช้ระบบที่ต่างกัน เช่นในภาษาจีน ชื่อเมืองหลวง ปักกิ่ง ได้มีการทับศัพท์ 2 แบบ คือ Beijing ในระบบฮั่นหยู่พินอิน และ Pei-Ching ในระบบWade-Giles
การทับศัพท์จากภาษาอื่นไปเป็นภาษาจีน ใช้การเขียนคำศัพท์ที่มีเสียงใกล้เคียง เช่นชื่อ บุช ในชื่อจอร์จ บุช ทับศัพท์ในภาษาจีนเป็น "โบวซู" (布殊) โดยตัวอักษรมีความหมายว่า "ผ้า" และ "พิเศษ" สำหรับภาษาญี่ปุ่น คำทับศัพท์จากภาษาอื่นมา จะถูกเขียนในตัวอักษรคาตากานะ ซึ่งเป็นหนึ่งในระบบการเขียนของภาษาญี่ปุ่น
ในภาษาไทย ระบบการทับศัพท์ตามระบบของราชบัณฑิตยสถานเป็นระบบมาตรฐานที่ใช้สำหรับเอกสารทางราชการในประเทศไทย และยังคมนิยมใช้เป็นมาตรฐานหลักในประเทศไทย โดยมีระบบสำหรับการทับศัพท์ในภาษาอังกฤษ ภาษาญี่ปุ่น ภาษาฝรั่งเศส ภาษามลายู ภาษาเยอรมัน ภาษารัสเซีย ภาษาสเปน ภาษาอาหรับ ภาษาอิตาลี นอกจากนี้การทับศัพท์จากภาษาไทยเป็นตัวอักษรละติน ในระบบ ALA-LC โดย The Library of Congress และ มาตรฐาน ISO 11940 (ค.ศ. 1998) แบบถ่ายถ่ายทอดตัวอักษรโดยระบบของแอนซี
ลิ้มเซียนยี้
ลิ้มเซียนยี้ เป็นตัวละครในนิยายเรื่องฤทธิ์มีดสั้น ซึ่งแต่งโดยโกวเล้ง ลิ้มเซียนยี้เป็นม่วยม่วยบุญธรรมของลิ้มซีอิม นางงดงามหยาดเยิ้มราวเทพธิดาจำแลงลงมา ไดชื่อว่าหญิงงามสะคราญอันดับหนึ่งแห่งแผ่นดิน แต่เป็นความงามที่เปี่ยมด้วยยาพิษ ล่อคนหลงให้ยอมมอบชีวิตได้เลย ลิ้มเซียนยี้ได้หลอกล่ออาฮุยตัวเอกของเรื่องให้รักอย่างลุ่มหลงงมงาย ซึ่งทำให้เกิดเป็นที่มาของชื่อเรื่อง "มือกระบี่มากรัก กระบี่ไร้น้ำใจ" นั่นเอง ลิ้มเซียนยี้หลอกใช้งานอาฮุย แต่กลับมีสัมพันธ์สวาทกับผู้ชายอีกหลายคนเพื่อผลประโยชน์ ยกเว้นก็เพียงอาฮุยทีไม่ได้แตะต้องนางเลย เนื่องเพราะอาฮุยรักลิ้มเซียนยี้อย่างจริงใจ ความรักไม่ได้ผิดเพียงแต่อาฮุยรักคนผิด แม้แต่ลี้คิมฮวงก็ไม่อาจดึงอาฮุยออกมาจากขื่อคานี้ได้ แต่ต่อมาอาฮุยก็ได้คิดเอง และกลับไปสู่สุดยอดมือกระบี่ดังเดิม ส่วนบั้นปลายลิ้มเซียนยี้นั้นได้รับผลกรรมกลายเป็นนางคณิกาในซ่องที่ทรุดโทรม ถึงแม้ในท้ายที่สุดลิ้มเซียนจะบังเกิดรักแท้ต่ออาฮุยก็ตาม แต่สายเกินไป
เอ็นเอ๊กซ์ที เทคโอเวอร์ (ซีรีส์)
เอ็นเอ๊กซ์ที เทคโอเวอร์ (NXT TakeOver) เป็นศึกใหญ่ของค่ายพัฒนาทักษะของ WWE NXT โดยได้ออกอากาศสตรีมสดทางช่อง WWE Network
พ.ศ. 1923
พุทธศักราช 1923 ใกล้เคียงกับ
แดน ฟุตเตอร์แมน
แดน ฟุตเตอร์แมน (Dan Futterman) เกิดเมื่อวันที่ 8 มิถุนายน ค.ศ. 1967 เป็นนักแสดงชาวอเมริกัน นักเขียนบทภาพยนตร์ เขาเคยเขียนบทภาพยนตร์เรื่อง Capote หรือ คาโพที ที่เขามอบให้ฟิลิป ซีมัวร์ ฮ็อฟแมน กับ เบ็นเน็ท มิลเลอร์ เพื่อนสนิทตั้งแต่วัยเยาว์นำไปสร้างเป็นภาพยนตร์ ซึ่งก็ประสบความสำเร็จเกินความคาดหมาย, ได้รับรางวัลจากหลายเวทีท่วมท้น, และได้รับการเสนอชื่อเข้าชิงรางวัลออสการ์ ถึง 6 สาขา รวมทั้งสาขา Best Writing, Adapted Screenplay ของแดนด้วย เขายังร่วมแสดงละครเวทีในนิวยอร์ก หลายเรื่องรวมทั้ง “Angels in America”, “The Lights”, “A Fair County”, และ “Dealer’s Choice” ส่วนผลงานภาพยนตร์ของเขาก็มี บทวัล ลูกชายของรอบิ้น วิลเลี่ยม ใน The Birdcage หรือ เบิร์ดเคจ คุณนายหัวใจเต๊าะแต๊ะ, บทโจ ใน Enough หรือ แค้น...เกินทน, และบทชาร์ลี ใน Urbania ที่เขาคว้ารางวัล Best Actor จาก Seattle Film Festival เขายังร่วมแสดงประจำใน Judging Amy, Will And Grace, และ Related ด้วย
แดนสมรสกับแอนย่า เอ็พสเต็น นักเขียนสาวเมื่อปี 2000 ปัจจุบันพวกเขาอาศัยอยู่ในลอสแอนเจลิส กับซิลวี่ และ อีฟบุตรสาว ทั้งคู่ยังร่วมกันเขียนบทโรแมนติคปนตลกเรื่อง Finn At The Blue Line ที่แลสซี่ ฮอลสตอร์ม จะกำกับให้ซาร่าห์ เจสซิก้า ปาร์คเกอร์ มานำแสดง
1967
รายชื่อทะเลสาบเรียงตามขนาดพื้นที่
รายชื่อทะเลสาบเรียงตามขนาดพื้นที่
รายชื่อทะเลสาบ
* เป็นทะเลสาบน้ำเค็ม
อ้างอิง
'เชิงอรรถ
'อ้างอิง
บรรณานุกรม
Assessment of the Former Soviet Union'' (1998) ISBN 0419239200
Times Guide to Essential Knowledge'' (2011) ISBN 0312643020
จักรพรรดิโจวหมิง
จักรพรรดิหมิงแห่งราชวงศ์โจว หรือ โจวหมิงตี้ (ค.ศ. 534 - 560) จักรพรรดิองค์ที่ 2 แห่งราชวงศ์เป่ยโจว ทรงพระนามเดิมว่า "อวี่เหวินอวี้" (Yuwen Yu) ประสูติเมื่อ ค.ศ. 534 (พ.ศ. 1077) เป็นบุตรชายคนโตของ อวี่เหวินไท่ เมื่อพระราชอนุชาคือ จักรพรรดิเสี้ยวหมินตี้ ทรงถูกถอดและปลงพระชนม์โดยผู้สำเร็จราชการ พระองค์จึงถูกยกให้ขึ้นครองราชย์ ทรงพระนามว่า จักรพรรดิโจวหมิงตี้ ในปี ค.ศ. 557(พ.ศ. 1100) ขณะพระชนม์ได้ 23 พรรษา
ทรงครองราชย์ได้เพียง 3 ปี ก็ทรงถูกวางยาพิษโดยผู้สำเร็จราชการ ก่อนสวรรคตทรงยกราชสมบัติให้พระราชอนุชา สวรรคตในปี ค.ศ. 560 (พ.ศ. 1103) ขณะพระชนม์ได้ 26 พรรษา
วัดแม่อ้อใน
วัดแม่อ้อใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่อ้อ อำเภอพาน จังหวัดเชียงราย ปัจจุบันมีพระครูอุดมพัฒนสุนทร ดำรงตำแหน่งเจ้าอาวาส วัดมีเนื้อที่ตั้งวัด 2 ไร่ 1 งาน น.ส. 3 เลขที่ 297 ที่ธรณีสงฆ์ จำนวน 1 แปลง เนื้อที่ 1 ไร่ 1 งาน 52 ตารางวา
วัดแม่อ้อในตั้งวัดเมื่อ พ.ศ. 2452 ได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2545 โดยเมื่อ พ.ศ. 2371 ประชาชนจากจังหวัดลำพูน เชียงใหม่ ลำปาง อพยพมาตั้งหลักปักฐานลุ่มน้ำแม่อ้อ ได้ร่วมกันสร้างวัดขึ้น แต่เนื่องจากวัดนั้นเป็นที่ลุ่มเกิดน้ำท่วมเป็นประจำ จึงได้ย้ายจากหมู่ที่ 11 มาในที่ตั้งปัจจุบัน ย้ายเมื่อ พ.ศ. 2452 ชาวบ้านเรียกว่า วัดม่อน จากนั้นเปลี่ยนชื่อมาเป็น "วัดแม่อ้อใน"
อาคารเสนาสนะ ได้แก่ อุโบสถ วิหารพระเจ้าทันใจ พระธาตุ กุฏิสงฆ์ ศาลาราย ศาลาการเปรียญ หอพระไตรปิฎก หอฉัน สำนักงานวัดแม่อ้อใน ปูชนียวัตถุที่สำคัญ ได้แก่ พระประธานในอุโบสถ พระพุทธมงคลอุดมทรัพย์ เป็นพระพุทธรูปหินแกรนิตขนาดใหญ่ พระพุทธมหาสุทัสสนมุนี (พระเจ้าสำเร็จสมปรารถนา) พระเจ้าทันใจ และวัดยังมีพระบรมราชานุสาวรีย์พญามังรายมหาราช
โอริงามิ
โอริงามิ ( จากคำว่า โอริ แปลว่า "การพับ" และ กามิ แปลว่า "กระดาษ") เป็นศิลปะในการพับกระดาษ เพื่อสร้างสรรค์รูปทรงหรือวัตถุต่าง ๆ ขึ้นมาจากการพับกระดาษ โดยทั่วไปการพับกระดาษจะเริ่มจากกระดาษแผ่นสี่เหลี่ยม ซึ่งอาจใช้สีเดียวกัน สีต่างกัน หรือกระดาษที่มีลวดลายต่าง ๆ และทำการพับทบไปจนเป็นรูปร่าง ซึ่งส่วนมากจะไม่มีการตัดกระดาษ สำหรับการประดิษฐ์ที่มีการตัดระหว่างการทำจะเรียกว่า คิริงามิ (切り紙) เชื่อกันว่าการทำโอริงามิมีมาตั้งแต่ยุคเอโดะ (ค.ศ. 1603–1867)
เทคนิคการพับ
หนังสือโอริงามิจำนวนมากจะเริ่มต้นด้วยการแนะนำภาพสัญลักษณ์และวิธีพับขั้นพื้นฐานเพื่อที่จะพับเป็นรูปร่างต่าง ๆ ในหนังสือ เช่น การพับภูเขา การพับหุบเขา การพับตลบหลัง การพับตลบใน การเปิดและพับ การพับหลุบจมกระดาษ การพับกลีบดอกไม้ โอริงามิบางพวกจำนวนมากจะเริ่มต้นด้วยขั้นพื้นฐานเฉพาะซึ่งมีชื่อเรียก เช่น พื้นฐานนก พื้นฐานกบ พื้นฐานปลา พื้นฐานระเบิดน้ำ ก่อนที่จะพับไปสู่รูปร่างขั้นสุดท้ายแบบต่าง ๆ กัน
กระดาษโอริงามิ
โอริงามิต้องการความคงตัวของรอยพับ เพราะฉะนั้นกระดาษที่พับแล้วยังคงรอยพับอยู่สามารถนำมาพับโอริงามิได้ทั้งหมด
อุปกรณ์เสริม
การทำรอยพับที่เที่ยงตรงสามารถใช้อุปกรณ์เสริม เช่น คลิปหนีบกระดาษ แหนบ หรืออุปกรณ์เฉพาะ เพื่อช่วยในการพับ
อาหารจานหลัก
อาหารจานหลัก (main course) เป็นจานหลักในมื้ออาหารที่มีหลายจาน มักรับประทานหลังอาหารจานแรก (entrée)
การเสิร์ฟ
อาหารจานหลักมักเป็นจานที่หนักที่สุดและมีความซับซ้อนที่สุดในเมนู ส่วนประกอบหลักมักเป็นเนื้อสัตว์, ปลา หรือแหล่งโปรตีนอื่น มักรับประทานต่อจากอาหารเรียกน้ำย่อย ซุป หรือสลัด และตามด้วยของหวาน ด้วยเหตุนี้บางครั้งอาหารจานหลักอาจเรียกว่า "อาหารจานเนื้อ" (meat course)
กะยัน
กะยัน (Kayan) เป็นชนเผ่าที่อาศัยอยู่ในประเทศพม่าในรัฐกะยา หรือที่คนไทยเรียกพวกเขาว่ากะเหรี่ยงคอยาว เนื่องจากผู้หญิงของเผ่านี้จะสวมห่วงทองเหลืองไว้ที่คอจนดูเหมือนว่าคอยาว ปัจจุบันอพยพหนีภัยสงครามมาอยู่ที่บ้านห้วยปูแกง บ้านในสอย บ้านห้วยเสือเฒ่า อำเภอเมือง จังหวัดแม่ฮ่องสอน
ความเข้าใจผิด
สื่อประชาสัมพันธ์หลายชิ้นเรียกชาวกะยันอย่างผิด ๆ ว่า ปะด่อง หรือ ปาด่อง ซึ่งชาวกะยันส่วนใหญ่จะปฏิเสธว่าไม่ใช่พวกเดียวกัน พวกเขาต้องการให้เรียกว่า กะยัน หรือ กะย้าน บางคนก็เรียกตัวเองว่ากะเหรี่ยงคอยาวอย่างคนไทย อีกทั้งคนไทยจำนวนไม่น้อยมักเข้าใจผิดว่ากะเหรี่ยงทุกคนมีลักษณะการแต่งกายเหมือนกับ กะยัน
ฟรันส์ ฮัลส์
ฟรันส์ ฮัลส์ (Frans Hals; ประมาณ ค.ศ. 1582 – 26 สิงหาคม ค.ศ. 1666) เป็นจิตรกรชาวดัตช์ในสมัยยุคทองของเนเธอร์แลนด์ในคริสต์ศตวรรษที่ 16 และ 17 ฮัลส์มีชื่อเสียงในการเขียนภาพเหมือนและการใช้ฝีแปรงที่อิสระและเป็นผู้นำวิธีการเขียนที่มีชีวิตชีวามาสู่ศิลปะดัตช์ และเป็นผู้มีบทบาทในการวิวัฒนาการการเขียนภาพเหมือนของกลุ่มคนในคริสต์ศตวรรษที่ 17
ชีวิต
ฟรันส์ ฮัลส์ เกิดเมื่อราว ค.ศ. 1582 หรือ ค.ศ. 1583 ที่เมืองแอนต์เวิร์ป ประเทศเนเธอร์แลนด์ (ปัจจุบันอยู่ในประเทศเบลเยียม) ครอบครัวของฮัลส์ก็เช่นเดียวกับครอบครัวอื่นที่หลบหนีออกจากแอนต์เวิร์ประหว่างการเสียเมืองแอนต์เวิร์ป (Fall of Antwerp, 1584–1585) จากเนเธอร์แลนด์ของสเปนไปฮาร์เลมที่ฮัลส์อาศัยอยู่จนตลอดชีวิต ฮัลส์ได้รับการศึกษาทางศิลปะจากจิตรกรชาวเฟลมิชที่หลบหนีมาอีกคนหนึ่งกาเริล ฟัน มันเดอร์ (Karel van Mander) ที่ได้รับอิทธิพลจากลัทธิจริตนิยม แต่ไม่เห็นได้ชัดในภาพเขียน
แหล่งข้อมูลอื่น
1582 1666
อัญรูป
อัญรูป (allotropy หรือ allotropism;) เป็นสิ่งที่มีอยู่ในธาตุเคมี ในธาตุหนึ่ง ๆ สามารถมีรูปแบบสองรูปแบบหรือมากกว่า หรือที่รู้จักกันในชื่อ อัญรูป ของธาตุนั้น ๆ ในแต่ละอัญรูป อะตอมของธาตุมีพันธะเคมีเชื่อมต่อกันในรูปแบบที่ต่างกัน มีโครงสร้างต่างกันไป อัญรูปนั้นไม่ใช่ไอโซเมอร์ที่เป็น สารประกอบ ที่มีสูตรโมเลกุลเหมือนกัน แต่มีสูตรโครงสร้างต่างกัน
ตัวอย่างเช่น, คาร์บอนมี 2 อัญรูป: เพชรที่คาร์บอนอะตอมเชื่อมกันในรูปหกเหลี่ยมทรงสี่หน้าและแกรไฟต์ที่คาร์บอนอะตอมเชื่อมกันในรูปแผ่นตาข่ายหกเหลี่ยม
อัญรูปหมายถึงความแตกต่างทางโครงสร้างในสถานะเดียวกันเท่านั้น (คือรูปแบบของแข็ง, ของเหลว หรือ แก๊ส) - การเปลี่ยนสถานะไม่ถือเป็นอัญรูป สำหรับในบางธาตุอัญรูปมีสูตรโมเลกุลต่างกันนั้น สามารถคงอัญรูปได้เมื่อเปลี่ยนสถานะ เช่น อัญรูป 2 อัญรูปของออกซิเจน (ไดออกซิเจน, O2 และโอโซน, O3), ทั้งคู่มีสูตรโมเลกุลเหมือนเดิมทั้งในสภาวะของแข็ง ของเหลว หรือแก๊ส ตรงกันข้าม ในบางธาตุไม่สามารถคงอัญรูปได้เมื่อเปลี่ยนสถานะ เช่น ฟอสฟอรัสมีอัญรูปมากมายในสถานะของแข็ง แต่จะกลายเป็นรูปแบบ P4 เหมือนกันทั้งหมดเมื่อละลายกลายเป็นของเหลว และยังมีอัญรูปที่สำคัญคือ อัญรูปของกำมะถันซึ่งมีสูตรโมเลกุลเป็นS8 แบ่งออกเป็น กำมะถันรอมบิก และกำมะถันมอนอคลินิก
วอยแต็ก
200px|thumb|เครื่องหมายหน่วยของทหารขนส่งที่ 22 โปแลนด์ เป็นภาพวอยแต็กกำลังแบกกระสุนปืนใหญ่ วอยแต็ก (Wojtek,, แปล : นักรบยิ้ม) เป็นหมีซีเรียสีน้ำตาล ที่เข้าประจำการเป็นทหารของสาธารณรัฐโปแลนด์ ติดยศสิบโทในช่วงสงครามโลกครั้งที่สอง
ประวัติ
150px|thumb|left|ทหารโปแลนด์กับวอยแต็กในปี 1942 วอยแต็กเกิดเมื่อปี ค.ศ. 1942 ในพื้นที่ของจังหวัดฮามาดันในอิหร่าน แม่ของมันถูกยิงตายซึ่งตัวมันถูกเด็กคนหนึ่งเก็บมา ระหว่างที่ทหารชาวโปแลนด์ กองร้อยสรรพาวุธกระสุนปืนใหญ่ที่ 22 กำลังข้ามเทือกเขาอัลบอร์ซทางตอนเหนือของอิหร่านได้พบกับเด็กคนนั้นซึ่งเขาได้นำลูกหมีมาขอแลกกับอาหาร เมื่อกองร้อยสรรพาวุธฯ เดินทางมาถึงปาเลสไตน์ ลูกหมีตกไปอยู่ในความดูแลของกองร้อยขนส่งที่ 22 ซึ่งทหารในกองร้อยนี้ก็ตั้งชื่อให้มันว่า "วอยแต็ก"
วอยแต็กที่ย้ายเข้ามากลายเป็นที่รักอย่างรวดเร็ว ซึ่งส่วนใหญ่มันจะอยู่กับเพื่อนสนิทที่เป็นทหารอยู่สองคน ของโปรดที่สุดของวอยแต็กคือเบียร์และไวน์ ซึ่งมันจะเป็นผู้ทดสอบรสชาติของไวน์ว่าบ่มได้ที่หรือยัง นอกจากนี้ วอยแต็กยังโปรดปรานการสูบบุหรี่ ซึ่งในตอนแรกจะสูดควันเข้าไปก่อนก่อนที่จะกินเข้าไปทั้งอัน
การเข้าเป็นทหาร
เมื่อสงครามโลกครั้งที่สองเริ่มขึ้นในปี ค.ศ. 1943 โปแลนด์ต้องทำสงครามกับอิตาลี หากวอยแต็กมีสถานะเป็นสัตว์จะไม่สามารถจะเดินทางไปกับทหารคนอื่น ๆ นั่นเองทำให้มีการบรรจุวอยแต็กเข้าเป็นทหารอย่างเป็นทางการ มีการติดยศและหมายเลขประจำตัวพร้อมออกสมุดเบี้ยทหารประจำตัวให้ เมื่อกองร้อยบุกเข้ามาในอิตาลีและกำลังจะบุกมอนเตกัสซีโน (Monte Cassino) ที่ยึดครองโดยนาซีเยอรมนี ระหว่างการรบ วอยแต็กที่มีไหวพริบได้ช่วยแบกกระสุนปืนใหญ่จากรถบรรทุกไปที่ปืนใหญ่ โดยไม่มีการทำหล่นเลยซักครั้ง แม้จะมีเสียงดังจากการยิงปืนใหญ่ก็ไม่ใช่ปัญหาสำหรับวอยแต็ก ภายหลังสงครามครั้งนี้ กองร้อยขนส่งที่ 22 ได้ใช้รูปวอยแต็กกำลังแบกกระสุนปืนใหญ่เป็นเครื่องหมายหน่วย ภายหลังสงครามจบลงใน ค.ศ. 1945 ทหารโปแลนด์กับวอยแต็กถูกส่งไปประจำการที่หมู่บ้านในสกอตแลนด์
หลังสงคราม
ในสกอตแลนด์ วอยแต็กได้รับความนิยมจากคนในพื้นที่และผู้สื่อข่าวมาก สมาคมโปแลนด์-สกอตแลนด์ได้ให้เกียรติวอยแต็กเป็นหนึ่งในสมาชิกสมาคมฯ วอยแต็กได้รับการปลดประจำการจากการเป็นทหารในวันที่ 15 พฤศจิกายน 1947 และจึงย้ายไปอยู่ที่สวนสัตว์เอดินบะระ ที่นั่นมักมีนักหนังสือพิมพ์รวมถึงทหารชาวโปแลนด์ไปเยี่ยมมันบ่อย ๆ และบ่อยครั้งที่มีคนนำบุหรี่มาให้มัน แต่มันก็ได้เพียงแค่กินบุหรี่เท่านั้นเพราะไม่มีใครจุดไฟให้ วอยแต็กตายในเดือนธันวาคม ค.ศ. 1963 ด้วยอายุราว 22 ปี ในตอนที่ตายวอยแต็กมีน้ำหนัก 230 กิโลกรัม และสูง 1.8 เมตร
พ.ศ. 1924
พุทธศักราช 1924 ใกล้เคียงกับ
ลมดาวฤกษ์
ลมดาวฤกษ์ (Stellar wind) คือการไหลของแก๊สทั้งแบบธรรมดาและแบบมีประจุออกจากชั้นบรรยากาศรอบนอกของดาวฤกษ์ ซึ่งถูกขับออกมาโดยคุณลักษณะของขั้วแม่เหล็กที่ไหลออกจากดาวฤกษ์อายุน้อยซึ่งยังไม่ค่อยถูกชน อย่างไรก็ดี การไหลออกของลมดาวฤกษ์ไม่ได้เป็นไปในลักษณะสมมาตรของทรงกลม และดาวฤกษ์ต่างประเภทกันก็จะให้ลมดาวฤกษ์ออกมาที่มีคุณสมบัติแตกต่างกัน
ดาวฤกษ์ที่อยู่ในช่วงท้ายของแถบลำดับหลักซึ่งใกล้จะสิ้นอายุขัยมักปล่อยลมดาวฤกษ์ที่มีมวลมากแต่ค่อนข้างช้า ( มวลดวงอาทิตย์ต่อปี และ v = 10 กม./วินาที) ดาวเหล่านี้หมายรวมถึงดาวยักษ์แดง ดาวยักษ์มหึมา และดาวในกลุ่ม ดาวสาขาเชิงเส้นกำกับยักษ์ ลมดาวฤกษ์ที่เกิดขึ้นมีลักษณะเหมือนการขับเคลื่อนโดยแรงดันการแผ่รังสีที่กระทำต่อฝุ่นซึ่งมีอยู่หนาแน่นในชั้นบรรยากาศรอบนอกของดาว
ดาวฤกษ์ประเภท G เช่นดวงอาทิตย์ของโลกเรามีลมดาวฤกษ์ที่ขับเคลื่อนด้วยโคโรนาแม่เหล็กที่ร้อนมาก มีชื่อเรียกว่า ลมสุริยะ ลมนี้มีองค์ประกอบส่วนใหญ่เป็นอิเล็กตรอนและโปรตอนพลังงานสูง (ประมาณ 1 keV) ซึ่งมีความสามารถพอจะหนีพ้นจากแรงโน้มถ่วงของดวงอาทิตย์ได้เพราะอุณหภูมิของโคโรนาที่สูงมาก
ดาวฤกษ์มวลมากในประเภท O และ B จะมีลมดาวฤกษ์ที่มีปริมาณมวลน้อยกว่า แต่มีความเร็วสูงกว่า ลมกลุ่มนี้ขับเคลื่อนด้วยแรงดันการแผ่รังสีที่เกิดจากแถบการดูดกลืนแบบกำธรของอนุภาคมวลหนัก เช่น คาร์บอน และไนโตรเจน ลมดาวฤกษ์พลังงานสูงเหล่านี้จะพัดพาฟองลมดาวฤกษ์ (Stellar wind bubble) ไปด้วย
แม้ลมดาวฤกษ์จากดาวในแถบลำดับหลักจะไม่ได้ส่งผลต่อวิวัฒนาการของดวงดาว แต่ในช่วงท้ายเมื่อดาวฤกษ์อยู่ใกล้จะหลุดออกจากแถบลำดับหลัก ปริมาณมวลที่ดาวฤกษ์สูญเสียออกไปผ่านลมดาวฤกษ์จะมีส่วนในการตัดสินชะตาของดาวฤกษ์นั้น ดาวฤกษ์ที่มีมวลปานกลางจำนวนมากกลายไปเป็นดาวแคระขาวในท้ายที่สุดแทนที่จะระเบิดออกกลายเป็นซูเปอร์โนวา เพราะมันสูญเสียมวลออกมากเกินไปจากลมดาวฤกษ์ของมัน
เจ้าพระยาชำนาญบริรักษ์ (อู่)
เจ้าพระยาชำนาญบริรักษ์ นามเดิม อู่ เป็นเสนาบดีกรมคลังในรัชสมัยสมเด็จพระเจ้าอยู่หัวบรมโกศ
ประวัติ
ต้นตระกูลของเจ้าพระยาชํานาญบริรักษ์เป็นพราหมณ์มาจากประเทศอินเดีย บิดาคือเจ้าพระยาพิษณุโลก (เมฆ) ได้ละเพศพราหมณ์ เข้ามารับราชการในราชสํานักอยุธยา นายอู่เข้ารับราชการในกรมพระราชวังบวรสถานมงคล ได้รับความดีความชอบ เติบโตในชีวิตราชการเป็นลําดับ
พระราชพงศาวดาร ฉบับพันจันทนุมาศ (เจิม) ระบุว่า เมื่อสมเด็จพระเจ้าอยู่หัวบรมโกศปราดาภิเษกในปี พ.ศ. 2276 ได้ตั้งขุนชำนาญเป็นเจ้าพระยาชำนาญบริรักษ์ ว่าที่โกษาธิบดี ภริยาชื่อท่านผู้หญิงน้อย จวนเจ้าพระยาชํานาญบริรักษ์อยู่ที่ริมประตูจีน ทางทิศใต้ในกำแพงกรุงศรีอยุธยา
พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ระบุว่าเจ้าพระยาชำนาญฯ ป่วยเป็นลม อัมพาตอยู่ 4 เดือนเศษจึงถึงแก่อสัญกรรม ได้รับพระราชทานโกศ แต่งศพใส่เครื่องและชฎาอย่างเจ้าต่างกรมและให้เรียกศพว่าพระศพเป็นกรณีพิเศษ โปรดให้ทำพระเมรุ ณ วัดไชยวัฒนาราม เสด็จฯ ไปพระราชทานเพลิงพระศพ แล้วโปรดตั้งพระยาพิพัทธโกษาซึ่งเป็นบุตรเขยเจ้าพระยาชำนาญฯ เป็นพระยาพระคลัง ปีที่เจ้าพระยาชํานาญบริรักษ์ถึงแก่อสัญกรรม มีการคํานวณไว้ว่า ตรงกับปี พ.ศ. 2295
หมายเหตุ
ตามธรรมเนียมขุนนางถึงแก่อสัญกรรมจะได้ใส่ลอมพอก
พ.ศ. 1925
พุทธศักราช 1925 ใกล้เคียงกับ
เอ-แจ็กซ์
เอ-แจ็กซ์ (에이젝스) เป็นบอยแบนด์ชาวเกาหลีใต้ที่ก่อตั้งโดยดีเอสพีมีเดีย ในปี ค.ศ. 2012 ในช่วงเริ่มต้นอาชีพของพวกเขา วงนี้เป็นที่รู้จักในชื่อ ดีเอสพีบอยซ์ แต่ต่อมาได้เปลี่ยนเป็น เอ-แจ็กซ์ รายชื่อสุดท้ายของกลุ่มประกอบด้วยสมาชิก 5 คน ได้แก่ ฮยองคอน, ยุนยอง, ซึงจิน, ซึงยอบ และจุงฮี พวกเขาปรากฏตัวครั้งแรกทางโทรทัศน์ในนามกลุ่มในรายการ เมกกิงเดอะสตาร์ – ดีเอสพีบอยซ์ ของเอ็มบีซีมิวสิค เมื่อวันที่ 24 เมษายน ค.ศ. 2012 กลุ่มได้เปิดตัวอย่างเป็นทางการด้วยซิงเกิล "One 4 U" ในเกาหลีใต้ในวันที่ 1 มิถุนายน และในญี่ปุ่นในวันที่ 8 สิงหาคม ค.ศ. 2012 ด้วยเพลงเดียวกัน
บิลเลียนแนส์โรว์ (แมนแฮตตัน)
บิลเลียนแนส์โรว์ (Billionaires' Row) เป็นกลุ่มของตึกระฟ้าที่เป็นอาคารที่พักอาศัยที่หรูหราเป็นพิเศษ ซึ่งสร้างหรืออยู่ในระหว่างการพัฒนา โดยจัดเรียงไว้อย่างคร่าว ๆ ทางตอนใต้สุดของเซ็นทรัลพาร์กในแมนแฮตตัน นครนิวยอร์ก อาคารเหล่านี้หลายหลังอยู่ในประเภทซูเปอร์ทอล ซึ่งสูงกว่า 1,000 ฟุต (300 เมตร) และเป็นหนึ่งในอาคารที่สูงที่สุดในโลก เนื่องจากหอคอยดินสอเหล่านี้ส่วนใหญ่สร้างหรือมีแผนที่ตั้งอยู่บนถนนที่ 57 จึงมีการใช้คำนี้เพื่ออ้างถึงถนนเส้นนี้ด้วยเช่นกัน
เจ้าราชบุตร (หมอกฟ้า ณ น่าน)
รองอำมาตย์ตรี เจ้าราชบุตร (หมอกฟ้า ณ น่าน) มีนามเดิม เจ้าหมอกฟ้า ณ น่าน เป็นราชโอรสองค์ที่ 8 ในเจ้ามหาพรหมสุรธาดา เจ้าผู้ครองนครน่าน องค์ที่ 64 (องค์สุดท้าย)กับ แม่เจ้าศรีโสภา อัครชายา (ชายาที่ 1)
ประวัติ
เจ้าน้อยหมอกฟ้า เกิดในสมัยรัชกาลที่ 5 ที่บ้านหัวข่วง ตำบลในเวียง อำเภอเมืองน่าน จังหวัดน่าน วันพุธ เดือน 9 เหนือ พ.ศ. 2423 เป็นราชโอรสในเจ้ามหาพรหมสุรธาดากับแม่เจ้าศรีโสภา มีพี่น้อง 7 องค์ เมื่อมีอายุได้ 15 ปี เจ้าบิดาได้มอบให้เป็นศิษย์แห่งพระภิกษุอินต๊ะสอน เจ้าอาวาสวัดหัวเวียงใต้ เพื่อให้ศึกษาข้อปฏิบัติทางพระพุทธศาสนา ได้บรรพชาเป็นสามเณรอยู่ที่วัดหัวเวียงใต้ ถึง พ.ศ. 2440 ได้ลาสิกขาบทเพื่อช่วยราชการฉลองเจ้าบิดา ต่อมาเมื่ออายุได้ 25 ปี จึงได้เสกสมรสกับเจ้าบุญโสม ซึ่งเป็นธิดาของเจ้าบุญทะวงศ์ และเจ้าบุญนำ
เจ้าราชบุตร มีโอรสธิดากับเจ้าบุญโสม รวม 7 ท่าน เป็นชาย 2 หญิง 5 อาทิ เจ้าบัวมัน ณ น่าน และเจ้าโคมทอง ณ น่าน ภรรยาเจ้าประดิษฐ์ ณ น่าน อดีตผู้แทนราษฎรจังหวัดน่าน และนายกเทศมนตรีเมืองน่าน และนัดดาคือ เจ้าสมปรารถนา ณ น่าน ผู้ดูแลคุ้มเจ้าราชบุตร
การทำงาน
เมื่อเจ้าราชบุตรยังดำรงอิสริยยศเป็นเจ้าน้อยหมอกฟ้า ณ น่าน ในปี พ.ศ. 2445 เกิดจลาจลเงี้ยวที่จังหวัดแพร่ ทางราชการจัดให้เป็นหัวหน้ากองตรวจ รักษาชายเขตแดนจังหวัดน่าน ในปีต่อมาได้รับราชการเป็นรองเสนาวังจังหวัดน่าน ต่อมาในปี พ.ศ. 2451 เจ้าน้อยหมอก ได้บริจาคทรัพย์สินจำนวน 300 บาท เพื่อสร้างสะพานให้ประชาชนสัญจรไปมา กระทั่งในปี พ.ศ. 2454 ถึงปี พ.ศ. 2459 เจ้าราชบุตร ได้เป็นหัวหน้าควบคุมคนหาบคานและสัตว์พาหนะไปรับเงินของรัฐบาลที่คลังจังหวัดเชียงใหม่ จังหวัดลำปาง และจังหวัดแพร่ มาไว้ที่คลังจังหวัดน่าน และในปี พ.ศ. 2458 ทรงพระกรุณาโปรดเกล้าฯ ให้เจ้าน้อยหมอกฟ้า ณ น่าน ดำรงอิสริยยศเป็น "เจ้าประพันธ์พงศ์" และได้เลื่อนเป็น "เจ้าราชบุตร" ในปี พ.ศ. 2468
ต่อมาในปี พ.ศ. 2469 ได้ไปรับเสด็จพระบาทสมเด็จพระปกเกล้าเจ้าอยู่หัว รัชกาลที่ 7 ในคราวเสด็จประพาศมณฑลพายัพ ที่นครเชียงใหม่
เจ้าราชบุตร ได้เข้าร่วมในพระราชพิธีบรมราชาภิเษก พระบาทสมเด็จพระมหาภูมิพลอดุลยเดชมหาราช บรมนาถบพิตร ในฐานะผู้สืบสายตรงในเจ้าผู้ครองนครน่าน เมื่อวันที่ 4 พฤษภาคม พ.ศ. 2493 ณ พระที่นั่งอมรินทรวินิจฉัย พระบรมมหาราชวัง เพื่อถวายความจงรักภักดีต่อพระบรมราชจักรีวงศ์ ซึ่งเป็นธรรมเนียมปฏิบัติของเจ้านายประเทศราชที่สืบกันมา
ธุรกิจแบบพีระมิด
ธุรกิจพีระมิด (Pyramid scheme) เป็นธุรกิจที่ทำให้ประชาชนหลายคนได้รับการหลอกลวงมากมายทั่วโลก โดยเป็นธุรกิจที่ใช้การหลอกลวงให้มีการลงทุนซึ่งผู้จัดการธุรกิจสัญญาว่าจะให้ผลตอบแทนที่สูง แต่ผู้จัดการก็มิได้นำไปประกอบการค้าหรือกิจการที่มีอยู่จริง จึงมิได้ทำให้เกิดกำไรจากการลงทุนจริงๆ แต่อย่างใด การตอบแทนให้กับผู้ร่วมลงทุนทำก็แต่โดยการอาศัยเงินที่มาจากการลงทุนของผู้ร่วมลงทุนรายหลังๆ นำไปตอบแทนผู้ร่วมลงทุนรายก่อนหน้า จึงเปรียบเสมือนกับรูปทรงพีระมิด ซึ่งผู้ร่วมลงทุนรายก่อนจะอยู่บนยอดคอยรับเงินตอบแทนจากผู้ร่วมลงทุนรายหลังๆ
ผลลัพธ์ของการดำเนินการแบบพีระมิด
ธุรกิจแบบนี้จึงมีจุดจบที่ไม่อาจเลี่ยงได้ด้วยสาเหตุมาจากการขาดผู้ร่วมลงทุนรายใหม่เข้าร่วมลงทุน ซึ่งจุดจบนี้มักเรียกกันว่า พีระมิดถล่ม (Collapse of the scheme) ซึ่งมีหลายกรณีที่เมื่อเกิดเหตุการณ์ดังกล่าวมักจะทำให้ผู้ร่วมลงทุนหลายหลังๆ แทบจะเสียเงินที่ลงทุนไปเปล่า โดยผู้จัดการธุรกิจมักอ้างว่าการถล่มของพีระมิดเกิดมาจากปัญหาข้อกฎหมายหรือการเข้าแทรกแซงของรัฐบาลเพื่อหนีความผิด ทั้งที่เป็นการฉ้อโกงประชาชน
ข้อกฎหมาย
การประกอบธุรกิจแบบพีระมิดผิดกฎหมายในหลายประเทศ เช่น สหรัฐอเมริกา, สหราชอาณาจักร, ฝรั่งเศส, เยอรมนี, แคนาดา, มาเลเซีย, นอร์เวย์, ออสเตรเลีย, นิวซีแลนด์, ญี่ปุ่น, ศรีลังกา,  รวมถึงประเทศไทยด้วย ถึงแม้หลายประเทศจะห้ามการดำเนินการธุรกิจแบบนี้ก็ตาม แต่ปัจจุบันก็ยังปรากฏรูปแบบธุรกิจนี้ให้เห็นในประเทศที่กฎหมายได้ห้ามแล้วและในประเทศที่กฎหมายยังไม่ได้ห้ามอีกด้วย
คุณสมบัติของธุรกิจแบบพีระมิด
ธุรกิจแบบพีระมิดมักใช้ในธุรกิจขายตรง แต่ต่างจากการตลาดแบบหลายชั้น
แม่น้ำโคโลราโด
แม่น้ำโคโลราโดไหลผ่านที่ราบสูงด้วยความเร็วเฉลี่ย 32 กิโลเมตรต่อชั่วโมง พร้อมเซาะกร่อนหินและดินตามเส้นทางไปวันละหลายล้านตัน และจากการไหลอันเชี่ยวกรากของกระแสน้ำในแม่น้ำโคโลราโด ทำให้เกิดสิ่งมหัศจรรย์ทางธรรมชาติของโลกอย่างหนึ่ง คือ แกรนด์แคนยอน และแม่น้ำโคโลราโดยังเป็นแม่น้ำที่มีชื่อเสียงในด้านการล่องแก่งเป็นอันดับต้นๆในอเมริกาอีกด้วย ดังนั้นในแต่ละปีจึงมีนักท่องเที่ยวมาเยี่ยมชมแม่น้ำโคโลราโดเป็นจำนวนมาก โดยจุดชมวิว Mahave Point ถือว่าเป็นจุดชมแม่น้ำโคโลราโดที่สวยที่สุด ในเส้นทางการไหลของแม่น้ำจะมีเขื่อนฮูเวอร์ตั้งขวางการไหลของแม่น้ำสายนี้อยู่เพื่อทำหน้าที่ผลิตกระแสไฟฟ้าให้กับรัฐต่างๆได้ถึง 4 รัฐ ซึ่งเขื่อนนี้เองที่ทำให้เกิดทะเลสาบมี๊ด
โรงพยาบาลอุตรดิตถ์
ประวัติ
โรงพยาบาลอุตรดิตถ์ เปิดทำการอย่างเป็นทางการเมื่อ 12 เมษายน พ.ศ. 2494 โดยมีเนื้อที่รวมทั้งสิ้นในปัจจุบันจำนวน 46 ไร่ 1 งาน 99 ตารางวา ตั้งอยู่เขตภาคเหนือตอนล่าง ในอำเภอเมืองอุตรดิตถ์ จังหวัดอุตรดิตถ์  โรงพยาบาลอุตรดิตถ์ถือเป็นโรงพยาบาลศูนย์แห่งที่ 2 ในเขตกลุ่มจังหวัดภาคเหนือตอนล่าง และเป็นโรงพยาบาลประจำภูมิภาคที่มีขีดความสามารถระดับตติยภูมิ (Tertiary Care)    ในปัจจุบันได้เปิดทำการสาขานอกโรงพยาบาล 1 แห่ง คือ โรงพยาบาลอุตรดิตถ์ สาขา 1 บริเวณทางหลวงหมายเลข 1045(ถนนย่านศิลาอาสน์)  เปิดศูนย์สุขภาพชุมชนโรงพยาบาลอุตรดิตถ์ 1 แห่งที่ ถนนสำราญรื่นใกล้กับวัดท้ายตลาด  และได้มีการก่อสร้างตึกอุบัติเหตุ-ฉุกเฉินขึ้นใหม่แล้วเสร็จในปีพ.ศ. 2555 มีผลทำให้โรงพยาบาลฯมีจำนวนเตียงผู้ป่วยเพิ่มจากเดิม 500 เตียงเป็น 647 เตียง
นอกจากนี้โรงพยาบาลอุตรดิตถ์ได้ร่วมผลิตแพทย์กับคณะแพทยศาสตร์ มหาวิทยาลัยนเรศวร โดยจัดตั้งหน่วยงานศูนย์แพทยศาสตรศึกษาชั้นคลินิก โรงพยาบาลอุตรดิตถ์ และเป็นสถาบันร่วมผลิตแพทย์แห่งคณะแพทยศาสตร์ มหาวิทยาลัยนเรศวร โดยก่อตั้งเมื่อ พ.ศ. 2541 โดยจัดการเรียนการสอนให้แก่นิสิตแพทย์ในระดับชั้นคลินิก (ชั้นปี 4 - 6) ในหลักสูตรแพทยศาสตรบัณฑิต มหาวิทยาลัยนเรศวร รวมปีละประมาณ 30 คน ตามโครงการร่วมผลิตแพทย์เพิ่มเพื่อชาวชนบทของสำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุข
หน่วยงานภายใน
โรงพยาบาลอุตรดิตถ์ มีการแบ่งส่วนราชการ ดังต่อไปนี้
ยาเอะ ยอดหญิงซามูไร
ยะเอะ ยอดหญิงซะมุไร (八重の桜; Yae no Sakura) เป็นละครโทรทัศน์แนวอิงประวัติศาสตร์ของญี่ปุ่น เป็นละครไทกะเรื่องที่ 52 จาก สถานีโทรทัศน์เอ็นเอชเค ออกอากาศระหว่างวันที่ 6 มกราคม – 15 ธันวาคม พ.ศ. 2556 โดยสร้างจากชีวิตจริงของ ยะมะโมะโตะ ยะเอะโกะ หรือ นิอิจิมะ ยะเอะ สตรีชาวญี่ปุ่นผู้มีชีวิตอยู่จริงในช่วงปลายของ ยุคเอะโดะ จนถึงช่วงต้นของ ยุคโชวะ ซึ่งมีความสามารถในการยิงปืนอันผิดแผกจากสตรีชาวญี่ปุ่นในยุคนั้นนำแสดงโดย ฮะรุกะ อะยะเซะ นางเอกชื่อดังของญี่ปุ่นซึ่งเรื่องราวในละครจะดำเนินผ่านการเดินทางของเธอในช่วงที่ญี่ปุ่นกำลังเปิดรับวัฒนธรรมของชาติตะวันตกโดยที่ยะเอะเชื่อว่าผู้หญิงก็สามารถมีสิทธิเทียบเท่ากับผู้ชายได้
สำหรับในประเทศไทยละครโทรทัศน์เรื่องนี้เคยออกอากาศมาแล้วครั้งหนึ่งทางช่อง ทรูเอเชียนซีรีส์ ก่อนที่ช่อง ไทยพีบีเอส จะได้นำละครเรื่องนี้มาออกอากาศอีกครั้งหนึ่งโดยออกอากาศทุกวันเสาร์–อาทิตย์ เวลา 20.15 – 21.00 น.
พ.ศ. 1927
พุทธศักราช 1927 ใกล้เคียงกับ
หลวงปู่มี ปมุตฺโต
หลวงปู่มี ปมุตโต หรือที่รู้จัก หลวงปู่เกล้า อดีตเจ้าอาวาส จำพรรษา ณ วัดดอยเทพนิมิตร (ถ้ำเกีย) วัดป่าสายธรรมยุติกนิกาย - สายหลวงปู่มั่น ภูริทัตโต บ้านหนองแซง ตำบลหนองบัวบาน อำเภอหนองวัวซอ จังหวัดอุดรธานี
ทอล์กกินทูมายเซลฟ์
ทอร์คกิ้ง ทู มายเซลฟ์ เป็นซิงเกิลที่ 42 ของอายูมิ ฮามาซากิ  วางจำหน่ายในวันที่ 19 กันยายน พ.ศ. 2550 เป็นซิงเกิลที่สองของปี พ.ศ. 2550 ของอายูมิ ฮามาซากิ โดยเนื้อเพลง talkin' 2 myself เป็นเพลงที่แต่งขึ้นขณะที่อายูมิกำลังมีข่าวเลิกรากับโทโมยะ นางาเสะแห่งวง TOKIO
เพลง talkin' 2 myself เป็นซิงเกิลที่เปิดตัวในอันดับที่ 1 ออริกอนชาร์ตที่น้อยที่สุดของอายูมิด้วยยอดขายเพียงแค่ 70,325 แผ่นในสัปดาห์แรก แต่ก็เป็นซิงเกิลที่ 29 ที่ขึ้นถึงอันดับที่ 1 ออริกอนชาร์ต
เพลง talikn' 2 myself เป็นเพลงประกอบโฆษณากล้องดิจิตอลของพานาโซนิค ส่วนเพลงหน้าบีอย่าง decision เป็นเพลงประกอบโฆษณาของ music.jp  และนอกจากนี้ยังมีเพลง fated ในเวอร์ชันออเครสตาอีกด้วย
มิวสิกวิดีโอ
นอกจากนี้ ในมิวสิกวิดีโอยังมีป้ายภาษาไทยเขียนว้ว่า "ผลสตรอเบอรี่" อีกด้วย
อัตราส่วนทางการเงิน
อัตราส่วนทางการเงิน (financial ratio) เป็นการนำตัวเลขที่อยู่ในงบการเงินมาหาอัตราส่วนเพื่อใช้ในการวิเคราะห์เปรียบเทียบกับกิจการอื่น หรือ เปรียบเทียบกับผลการดำเนินงานในอดีต ช่วยให้ผู้วิเคราะห์ประเมินผลการดำเนินงาน แนวโน้ม และความเสี่ยงของกิจการได้ดียิ่งขึ้น
เจ้าจอมมารดามรกฎ ในรัชกาลที่ 5
เจ้าจอมมารดามรกฎ มีพระโอรสธิดา 2 พระองค์ คือ
พ.ศ. 1929
พุทธศักราช 1929 ใกล้เคียงกับ
เจ้าจอมมารดามรกฎ ในรัชกาลที่ 5
เจ้าจอมมารดามรกฎถึงแก่อนิจกรรมด้วยโรค วัณโรค เมื่อวันที่ 20 กรกฎาคม พ.ศ. 2458 เวลา 13.20 น. ณ ตำหนักในวัง พระเจ้าน้องยาเธอ กรมหมื่นพิไชยมหินทโรดม สิริอายุได้ 60 ปี 11 วัน ในเวลาค่ำวันเดียวกัน สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จประทานน้ำหลวงอาบศพ
ศูนย์การค้า
ศูนย์การค้า (Shopping Center) คืออาคารหรือกลุ่มของอาคารที่มีการขายสินค้าและบริการแบบขายปลีกอยู่ในพื้นที่พัฒนาเดียวกัน โดยต้องมีพื้นที่เช่าสุทธิ (NLA) ไม่น้อยกว่าประมาณ 1,850 ตารางเมตร (20,000 ตารางฟุต) สำหรับการพัฒนาพื้นที่แบบมิกซ์ยูส จะไม่รวมเนื้อที่ของกิจการอื่นที่ไม่ใช่พื้นที่ค้าปลีก พื้นที่ศูนย์การค้าสามารถอยู่ในร่มภายใต้อาคารเดียวกันหรืออยู่กลางแจ้งที่มีพื้นที่ติดต่อกันแบบเปิดโล่งก็ได้ ผลิตภัณฑ์ที่ขายในศูนย์การค้าไม่ได้จัดแบ่งตามแผนก ขึ้นอยู่กับตัวแทนจำหน่ายที่จะขอเช่าพื้นที่หรือล็อกที่ศูนย์การค้าได้จัดสรรไว้ให้ จึงสามารถเห็นภัตตาคารตั้งอยู่ข้างร้านหนังสือหรือร้านเครื่องดนตรีในศูนย์การค้า
ศูนย์การค้ามีความแตกต่างจากห้างสรรพสินค้า กล่าวคือ ห้างสรรพสินค้าจะเป็นผู้ไปติดต่อผู้ผลิตหรือพ่อค้าคนกลางเพื่อนำสินค้ามาขายเอง ในขณะที่ศูนย์การค้าไม่ต้องไปหาผลิตภัณฑ์มาวางขาย แต่เปิดให้เช่าพื้นที่กับตัวแทนจำหน่ายจากธุรกิจอื่น และมีการทำสัญญาเก็บค่าเช่าตามระยะเวลาที่กำหนด ในปัจจุบันมีสถานที่ซึ่งมีลักษณะเป็นทั้งศูนย์การค้าแต่มีห้างสรรพสินค้าตั้งอยู่ภายในในเวลาเดียวกัน โดยทั่วไปมักจะนับรวมทั้งอาคารเป็นศูนย์การค้าทั้งหมด
องค์ประกอบ
องค์ประกอบของศูนย์การค้านั้นมีหลายส่วน แต่ละส่วนอาจจะมี หรือไม่มี ในแต่ละศูนย์การค้าก็ได้ ซึ่งองค์ประกอบเหล่านั้น ประกอบด้วย
ผู้เช่ารายใหญ่
ผู้เช่ารายใหญ่ (Anchor) หมายถึงผู้เช่าที่ใช้พื้นที่ขนาดใหญ่ของศูนย์การค้า ขนาดของพื้นที่ขึ้นอยู่กับขนาดของศูนย์การค้า โดยผู้เช่ารายใหญ่สามารถแบ่งออกได้ ดังนี้
ห้างสรรพสินค้า
ห้างสรรพสินค้า เปรียบเสมือนร้านค้าขนาดใหญ่ โดยมากหากอยู่ในศูนย์การค้า จะอยู่บริเวณโซนใดโซนหนึ่ง โดยสินค้าที่ขายในห้างสรรพสินค้า อาจมีทั้งเหมือนหรือต่างกับบริเวณร้านค้าเช่าก็ได้ บ่อยครั้ง หากห้างสรรพสินค้าซึ่งเป็นองค์ประกอบ มีชื่อเสียงเป็นที่รู้จักมากกว่าตัวตัวศูนย์การค้า มักเกิดปัญหาการสับสนชื่อเรียก เช่น กรณีห้างสรรพสินค้าเซ็นทรัล ภายในอุทยานการค้ากาดสวนแก้ว ห้างสรรพสินค้าโรบินสัน ภายในศูนย์การค้าเซ็นทรัลพลาซา เชียงใหม่ แอร์พอร์ต และห้างสรรพสินค้าเซ็นทรัล ภายในศูนย์การค้าสีลมคอมเพ็กซ์ ซึ่งมักถูกเรียกชื่อของห้างสรรพสินค้าด้านในแทนชื่อศูนย์การค้า
โรงมหรสพ และพื้นที่กิจกรรมพิเศษ
ในศูนย์การค้าขนาดใหญ่นั้น บางครั้งจะมีการสร้างโรงภาพยนตร์ โรงละคร ตลอดจนพื้นที่กิจกรรมพิเศษ เช่น ลานกิจกรรมกลางแจ้ง ห้องประชุม โบว์ลิ่ง ลานสเกตน้ำแข็ง ทั้งนี้เพื่อเป็นการตอบสนองต่อรูปแบบการดำเนินชีวิตของกลุ่มลูกค้าเป็นหลัก และบางกรณีศูนย์การค้านั้น อาจจะมีโรงมหรสพเป็นองค์ประกอบหลักก็ได้
ผู้เช่ารายย่อย
ร้านค้าย่อย หรือร้านค้า คือผู้เช่าของศูนย์การค้า เป็นองค์ประกอบหลักที่สำคัญของศูนย์การค้า ซึ่งมีทั้งที่เป็นผู้ค้าอิสระ หรือผู้ค้าจากกลุ่มธุรกิจ ร้านค้าในศูนย์การค้านั้น มีได้หลายรูปแบบ ตั้งแต่ร้านอาหาร ร้านขายยา ร้านขายสินค้าเฉพาะทาง รวมไปถึงธนาคาร เป็นต้น
อาคารสำนักงานและอาคารพักอาศัย
สำหรับศูนย์การค้าขนาดใหญ่และขนาดใหญ่พิเศษ มักมีการสร้างอาคารสำนักงานและ/หรืออาคารพักอาศัย (เช่น โรงแรม) เป็นส่วนประกอบด้วย แต่โดยทั่วไปแล้ว อาคารเหล่านี้มักมีการบริหารแยกต่างหากจากพื้นที่ศูนย์การค้า หรือในทางกลับกัน ศูนย์การค้าด้านล่างอาจเป็นเพียงส่วนหนึ่งของโครงการบริหารพื้นที่ของอาคารเหล่านั้นก็ได้ ทั้งนี้ การนับพื้นที่อาคารรวมของศูนย์การค้า จะไม่นับพื้นที่เหล่านี้ เนื่องจากไม่ใช่พื้นที่เพื่อการค้าขาย
ศูนย์การค้าใกล้บ้าน
ศูนย์การค้าใกล้บ้าน (neighborhood mall) เป็นศูนย์การค้าขนาดเล็ก มีขนาดพื้นที่ใช้สอยรวมไม่เกิน 10,000 ตารางเมตร โดยทั่วไปจะมีซูเปอร์มาร์เก็ตและร้านขายยาเป็นร้านค้าหลัก อาจจะประกอบด้วยร้านค้าประเภทอื่นบ้าง ในประเทศไทยจะพบว่าอาจจะมีสาขาย่อยของธนาคารรวมอยู่ด้วย ศูนย์การค้าประเภทนี้สร้างสำหรับรองรับลูกค้าในระยะรัศมี 5 กิโลเมตร ตัวอย่างเช่น แอทการ์เด้น แอทโอเอซิส เป็นต้น
ศูนย์การค้าชุมชน
ศูนย์การค้าชุมชน (community mall) เป็นศูนย์การค้าขนาดกลาง มีขนาดพื้นที่ใช้สอยประมาณ 10,000 - 50,000 ตารางเมตร มีร้านค้าหลักเป็นซูเปอร์มาร์เก็ต และร้านอาหาร เป็นหลัก โดยทั่วไปจะมีร้านอาหารที่หลากหลาย และมักจะมีธนาคารและร้านขายสินค้าเฉพาะทางร่วมด้วย ศูนย์การค้าประเภทนี้จะรองรับลูกค้าในรัศมี 10 กิโลเมตร ตัวอย่างเช่น เมเจอร์อเวนิว รัชโยธิน เป็นต้น
ศูนย์การค้าภูมิภาค
ศูนย์การค้าภูมิภาค (regional mall) เป็นศูนย์การค้าขนาดใหญ่ มีขนาดพื้นที่ใหญ่สอยประมาณ 50,000 - 150,000 ตารางเมตร มีร้านค้าหลักประกอบด้วยซูเปอร์มาร์เก็ต ร้านอาหาร ธนาคาร ร้านขายสินค้าเฉพาะทาง พื้นที่กิจกรรม ศูนย์อาหาร อาคารสำนักงาน เป็นต้น ศูนย์การค้าประเภทนี้จะรองรับลูกค้าในรัศมี 30 - 40 กิโลเมตร ศูนย์การค้าเซ็นทรัล ศูนย์การค้าโรบินสัน ไลฟ์สไตล์ ศูนย์การค้าโอเชียน พลาซ่า และเดอะมอลล์ ไลฟ์สโตร์อยู่ในข่ายนี้
ศูนย์การค้าพหุภูมิภาค
ศูนย์การค้าพหุภูมิภาค (super-regional mall) เป็นศูนย์การค้าขนาดใหญ่พิเศษ มีขนาดพื้นที่ใหญ่สอยมากกว่า 150,000 ตารางเมตร มีร้านค้าหลักประกอบด้วยซูเปอร์มาร์เก็ต ร้านอาหาร ธนาคาร ร้านขายสินค้าเฉพาะทาง พื้นที่กิจกรรม ศูนย์อาหาร อาคารสำนักงาน เป็นต้น ศูนย์การค้าประเภทนี้จะรองรับลูกค้าในรัศมีมากกว่า 40 กิโลเมตร ศูนย์การค้าเซ็นทรัลเวิลด์ สยามพารากอน ไอคอนสยาม เมกาบางนา ฟิวเจอร์พาร์ค รังสิต และเดอะมอลล์ นครราชสีมา อยู่ในเกณฑ์นี้
ศูนย์การค้าเฉพาะทาง
ศูนย์การค้าเฉพาะทาง (specialty mall) เป็นศูนย์การค้าที่จำหน่ายสินค้าเฉพาะบางประเภทเป็นหลัก ไม่มีการแบ่งขนาด ร้านค้าหลักจะเป็นร้านค้าในหมวดหมู่เดียวกัน หรือหมวดหมู่ใกล้เคียงกัน แต่ก็สามารถมีร้านหนังสือ ร้านขายยา ร้านอาหาร และศูนย์อาหาร รวมอยู่ด้วยได้ ศูนย์การค้าประเภทนี้มักเป็นที่รู้จักของลูกค้าที่ต้องการสินค้าเฉพาะทาง เช่น ศูนย์การค้าพันธุ์ทิพย์พลาซ่าซึ่งจำหน่ายสินค้าประเภทคอมพิวเตอร์ ศูนย์การค้าแพลตินั่มแฟชั่นมอลล์ซึ่งจำหน่ายสินค้าประเภทเครื่องแต่งกาย เป็นต้น
พาวเวอร์เซ็นเตอร์
พาวเวอร์เซ็นเตอร์ (power center) เป็นศูนย์การค้ารูปแบบพิเศษ อาจมีความทับซ้อนในแง่ของขนาดกับศูนย์การค้าแบบปกติ แต่พาวเวอร์เซ็นเตอร์มีลักษณะพิเศษ กล่าวคือ มีองค์ประกอบสำคัญที่เป็นร้านค้าขนาดใหญ่ เช่น ค้าปลีกของชำ ห้างสรรพสินค้า ร้านค้าเฉพาะทาง รวมถึงโรงมหรสพ รวมกันสามรายขึ้นไป และมีร้านค้าย่อย ๆ เป็นส่วนประกอบ ตัวอย่างเช่น ศูนย์การค้าแฟชั่นไอส์แลนด์ ศูนย์การค้าเซ็นทรัลพาวเวอร์เซ็นเตอร์ เป็นต้น
ธีมมอล
ธีมมอล (theme mall) เป็นศูนย์การค้าที่มีลักษณะพิเศษคือ มีการตกแต่งภายในให้เป็นรูปแบบพิเศษจากปกติ อาจจะอ้างอิงถึงสถาปัตยกรรมในแหล่งท่องเที่ยว หรือจัดให้มีลักษณะเรื่องใดหัวเรื่องหนึ่ง ศูนย์การค้าประเภทนี้โดยมากมักสร้างเพื่อรองรับกิจกรรมการท่องเที่ยว มากกว่าลูกค้าที่จับจ่ายสินค้าในชีวิตประจำวัน ดังนั้นจึงอาจจะไม่จำเป็นต้องมีองค์ประกอบครบถ้วนในแง่ของขนาดต่อองค์ประกอบต่าง ๆ เมื่อเทียบกับศูนย์การค้าปกติ ตัวอย่างเช่น ศูนย์การค้าเทอร์มินอล 21 อโศก เทอร์มินอล 21 โคราช เทอร์มินอล 21 พัทยา เซ็นทรัลเฟสติวัล สมุย เป็นต้น
เอาต์เล็ตมอล
เอาต์เล็ตมอล (outlet mall) เป็นศูนย์การค้ารูปแบบพิเศษคล้ายพาวเวอร์เซ็นเตอร์ แต่ร้านค้าหลักจะเป็นการจำหน่ายสินค้าจากผู้ผลิต หรือสินค้าที่มีตำหนิเล็กน้อย โดยจำหน่ายในราคาที่ต่ำกว่าท้องตลาด อย่างไรก็ตาม อาจจะมีองค์ประกอบอื่น ๆ เช่น ศูนย์อาหาร หรือร้านอาหารร่วมด้วย ตัวอย่างเช่น ศูนย์การค้าเซ็นทรัล วิลเลจ, สยาม พรีเมียม เอาต์เล็ต, พีน่า เฮ้าส์ พรีเมียม เอาต์เล็ต, เอฟเอ็น เอาต์เล็ต เป็นต้น
ลิงลาว
ลิงลาวหรือนางลาว หรือนางเลว เป็นไม้พุ่ม ในวงศ์ CONVALLARIACEAE มีเหง้าใต้ดิน ลำต้นแตกเป็นกอ ใบสีเขียวสด ดอกช่อ สีขาวปนม่วง สีเขียวปนม่วงหรือสีม่วงเข้ม ผลกลม ผิวขรุขระ ต้นที่มีก้านดอกสีเขียว จะมีรสหวานปนขม ก้านดอกสีขาวมรรสหวานเฝื่อน นิยมบริโภค แต่ต้นที่มีก้านดอกสีม่วง รสขม ไม่นิยมบริโภคยกเว้นในกลุ่มผู้สูงอายุ นำมาทำแกง แกงแค ส้มตำ หรือกินกับน้ำพริก นอกจากนั้นยังนำมาผัดน้ำมันหอยและชุบแป้งทอด ดอกและผลเป็นอาหารสัตว์ ดอกลิงลาวมีสารต้านอนุมูลอิสระ ชาวถิ่นเรียกนางแลว นิยมนำช่อดอกอ่อนไปแกง
ชื่อเรียก ภาคเหนือ: นางแลว,ลิงลาว ภาคกลาง: ลีลาว   ภาคอีสาน: ดีกั้ง,ดีปลากั้ง
สภาพนิเวศ : ชอบขึ้นในป่าดิบแล้งและป่าดิบเขาของภาคเหนือและภาคอีสาน โดยเฉพาะบริเวณริมลำธารที่มีความชื้นสูง การขยายพันธุ์ : การแยกหน่อ
พยัญชนะ
พยัญชนะ (วฺยญฺชน, consonant) ในทางภาษาศาสตร์ หมายถึง เสียงแบบหนึ่งในภาษา ออกเสียงให้แตกต่างได้จากลักษณะของอวัยวะออกเสียงในช่องปาก และลักษณะอื่น ๆ เช่น การพ่นลม หรือเสียงก้อง ไม่ก้อง นอกจากนี้ยังหมายถึงตัวอักษรที่ใช้แทนเสียงพยัญชนะด้วย ขณะที่ผู้ใช้ภาษาทั่วไปมักจะเข้าใจว่า 'พยัญชนะ' คือตัวอักษรแทนเสียงพยัญชนะเพียงอย่างเดียว
ศิมลา
ศิมลา (शिमला, ) เป็นเมืองหลวงและเมืองใหญ่สุดของรัฐหิมาจัลประเทศ ในปี 1864 รัฐบาลของบริติชราชประกาศให้ศิมลาเป็นเมืองหลวงฤดูร้อน และหลังอินเดียได้รับเอกราช ศิมลากลายมาเป็นเมืองหลวงของแคว้นปัญจาบตะวันออกและรัฐหิมาจัลประเทศในภายหลัง ปัจจุบันศิมลาเป็นศูนย์กลางการปกครอง การศึกษา เศรษฐกิจ และวัฒนธรรมของรัฐหิมาจัลประเทศ
ศัพทมูลวิทยา
ในปี 2018 รัฐบาลรัฐหิมาจัลประเทศได้ตัดสินใจเปลี่ยนชื่อนครจากศิมลาเป็นศยมาลา อย่างไรก็ตาม หลังถูกต่อต้านจากสาธารณะอย่างหนัก แผนนี้ก็ถูกยกเลิกไป
ค้างคาวกินแมลงนิ้วสั้น
ค้างคาวกินแมลงนิ้วสั้น (En:Nyctalus noctula) เป็นสายพันธุ์ของค้างคาวกินแมลง จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับ ค้างคาว พบได้ทั่วไปในยุโรปเอเชียและแอฟริกาเหนือ
ลักษณะ
มีขนสั้น สีน้ำตาลเข้ม หลังจากการสลัดขนในมิถุนายน (ตัวผู้) หรือ กรกฎาคม/สิงหาคม (ตัวเมีย) จะเปลี่ยนเป็นสีน้ำตาลแดงก่อนเริ่มฤดูหนาว เมื่อตื่นหรือนอนอุณหภูมิของร่างกายจะอยู่ที่ 36.5 ° C (97.7 ° F)
ยามาโมโตะ คากูมะ
ยามาโมโตะ คากูมะ (山本 覚馬 (Yamamoto Kakuma), 25 กุมภาพันธ์ 1828 – 28 ธันวาคม 1892) ซะมุไรชาวญี่ปุ่นในช่วงปลาย ยุคเอโดะ ซึ่งผันตัวมาเป็นนักการศึกษาและนักการเมืองใน ยุคเมจิ
ประวัติ
คะกุมะเกิดที่แคว้นไอซุหรือบริเวณ จังหวัดฟุกุชิมะ ในปัจจุบันเมื่อวันที่ 25 กุมภาพันธ์ ค.ศ. 1828 ซึ่งตระกูลยะมะโมะโตะได้อ้างว่าสืบเชื้อสายจากขุนศึกคนสำคัญของ ทะเกะดะ ชิงเง็น นามว่า ยามาโมโตะ คันซูเกะ ซึ่งคากูมะนับได้ว่าเป็นเด็กอัจฉริยะเลยทีเดียวเพราะสามารถอ่านออกเมื่ออายุเพียง 4 ปีและสามารถท่องจำบทกลอนภาษาจีนได้เมื่ออายุเพียง 5 ปีต่อมาใน ค.ศ. 1850 ขณะอายุได้ 22 ปีเขาถูกส่งไปยัง เอโดะ หรือ กรุงโตเกียว ในปัจจุบันเพื่อร่ำเรียนวิชากับ คัตสึ ไคชู ภายใต้การดูแลของ ซากูมะ โชซัง อาทิ รันกากุ หรือวิทยาการสมัยใหม่ของโลกตะวันตกและวิทยาการทางทหารสมัยใหม่ซึ่งคากูมะได้เดินทางกลับมายังไอซุเมื่อ ค.ศ. 1856 ขณะอายุได้ 28 ปีโดยได้เป็นผู้เผยแพร่ใน นิสชินคัง หรือโรงเรียนประจำแคว้นไอซุ
ใน ค.ศ. 1862 คากูมะได้สมัครเข้ารับราชการกับ ไดเมียว หรือเจ้าแคว้นแห่งแคว้นไอซุ มะสึไดระ คะตะโมะริ ในระหว่างที่คาตาโมริพำนักอยู่ใน เคียวโตะ ทำหน้าที่เป็น เคียวโตะ ชูโงโชกุ หรือผู้ดูแลรักษาความสงบเรียบร้อยในเคียวโตะ
พ.ศ. 1930
พุทธศักราช 1930 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1930
คู่หูสามเหลี่ยมล่าปีศาจ
คู่หูสามเหลี่ยมล่าปีศาจ เป็นซีรีส์มังงะญี่ปุ่น เขียนเรื่องและวาดภาพโดยโทโมโกะ ยามาชิตะ ตีพิมพ์รายเดือนในนิตยสารมังงะ Magazine Be × Boy ตั้งแต่วันที่ 7 มีนาคม พ.ศ. 2556 ถึง 7 ธันวาคม พ.ศ. 2563 ได้รับการดัดแปลงเป็นภาพยนตร์คนแสดงออกฉายเมื่อวันที่ 22 มกราคม พ.ศ. 2564 และได้รับการดัดแปลงเป็นซีรีส์อนิเมะโทรทัศน์โดยสตูดิโอ Zero-G ออกอากาศตั้งแต่เดือนตุลาคมถึงธันวาคม พ.ศ. 2564
คณะบริหารธุรกิจ มหาวิทยาลัยศรีปทุม
คณะบริหารธุรกิจ มหาวิทยาลัยศรีปทุม (Sripatum Business School) เดิมชื่อคณะพาณิชยศาสตร์และการบัญชี เป็นคณะวิชา สังกัดมหาวิทยาลัยศรีปทุม เปิดสอนทั้งหมด 3 แห่งคือ
ประวัติคณะ
คณะบริหารธุรกิจ มีประวัติและวิวัฒนาการควบคู่กับมหาวิทยาลัยศรีปทุมมาโดยตลอด โดยได้จัดตั้งพร้อมกับการสถาปนา “วิทยาลัยไทยสุริยะ” เมื่อวันที่ 28 พฤษภาคม 2513 ต่อมาเมื่อวันที่ 4 มกราคม 2515 วิทยาลัยไทยสุริยะ ได้รับพระราชทานนามใหม่จากสมเด็จพระศรีนครินทราบรมราชชนนีเป็น “วิทยาลัยศรีปทุม” พร้อมทั้งทรงพระกรุณาให้ความหมายชื่อวิทยาลัยว่า “วิทยาลัยศรีปทุม” มาจากคำว่า “ศรี” กับ “ปทุม” มีความหมายว่า “เป็นบ่อเกิดแห่งวิชาที่เบิกบานเช่นดอกบัว” และกระทรวงศึกษาธิการได้อนุญาตให้แก้ไขเปลี่ยนแปลงเป็นชื่อวิทยาลัยศรีปทุม เมื่อวันที่ 31 มกราคม 2515 ด้วยผลงานของการพัฒนาด้านต่างๆ และปณิธานที่แน่วแน่มั่นคง ทบวงมหาวิทยาลัยได้อนุมัติให้เปลี่ยนประเภทเป็น “มหาวิทยาลัยศรีปทุม” เมื่อวันที่ 6 พฤศจิกายน 2530
คณะบริหารธุรกิจเดิมใช้ชื่อว่า คณะพาณิชยศาสตร์และการบัญชี ได้รับอนุญาตให้เปิดดำเนินการสอนเป็นครั้งแรกในหลักสูตรประกาศนียบัตรวิชาชีพชั้นสูง (ปวส) สาขาวิชาการบัญชี และสาขาวิชาการตลาด เมื่อปี พ.ศ. 2513 ต่อมาในปี พ.ศ. 2518 ได้เปลี่ยนชื่อเป็นคณะบริหารธุรกิจ หลังจากที่ได้รับอนุมัติให้เปลี่ยนเป็นประเภทมหาวิทยาลัยแล้ว
คณะบริหารธุรกิจได้รับอนุมัติจากทบวงมหาวิทยาลัยให้เปิดดำเนินการหลักสูตรบริหารธุรกิจบัณฑิต สาขาวิชาการบริหาร และสาขาวิชาการเงินและการธนาคาร ในปี พ.ศ. 2530 หลักสูตรบริหารธุรกิจบัณฑิต สาขาวิชาการบัญชี สาขาวิชาการตลาด และสาขาวิชาการจัดการอุตสาหกรรม ในปีการศึกษา 2531 สาขาวิชาธุรกิจระหว่างประเทศในปีการศึกษา 2532 และสาขาวิชาการบริหารงานบุคคล ในปีการศึกษา 2534 และได้รับอนุญาตจากทบวงมหาวิทยาลัยให้แก้ไขชื่อหลักสูตรบริหารธุรกิจ และหลักสูตรบริหารธุรกิจบัณฑิต (ต่อเนื่อง 2 ปี) สาขาวิชาการบริหาร เป็นสาขาวิชาการจัดการในปี พ.ศ. 2534 และจากสาขาวิชาการบริหารงานบุคคล เป็นสาขาวิชาการจัดการทรัพยากรมนุษย์ ในปีการศึกษา 2541
นอกจากนี้เพื่อเป็นการส่งเสริมการขยายโอกาสการศึกษาในระดับบัณฑิตศึกษาให้กว้างขวางยิ่งขึ้น มหาวิทยาลัยได้รับอนุมัติจากทบวงมหาวิทยาลัยให้เปิดดำเนินการสอนหลักสูตรบริหารธุรกิจมหาบัณฑิตในปี การศึกษา 2530 และได้รับการรับรองมาตรฐานการศึกษา ตั้งแต่ปีการศึกษา 2532 รวมทั้งขยายการศึกษาของคณะบริหารธุรกิจไปยังวิทยาเขตชลบุรีในปีการศึกษา 2530 โดยได้รับการรับรองวิทยฐานะเช่นเดียวกับ มหาวิทยาลัยศรีปทุม วิทยาเขตบางเขน